ยอตุนเฮย์เมอร์

ในตำนานนอร์ส ยอตุนเฮย์เมอร์ (Jǫtunheimr) มีความหมายว่า ถิ่นยักษ์ คือภพอันกว้างใหญ่และทารุณซึ่งเป็นที่อยู่อาศัยของยอตุนน์ เผ่าพันธุ์ที่เป็นปฏิปักษ์และอันตรายต่อทั้งมนุษย์ในมิดการ์เดอร์ (Miðgarðr) และทวยเทพในอาสการ์เดอร์ (Ásgarðr) ภูมิศาสตร์ของดินแดนนี้เต็มไปด้วยภูเขาหิมะสูงตระหง่านและป่าทึบ โดยมีแม่น้ำอีวิงเกอร์ (Ífingr) เป็นพรมแดนธรรมชาติที่กั้นระหว่างแดนเทพและแดนยักษ์ ซึ่งแม่น้ำสายนี้มีความพิเศษคือกระแสน้ำที่เชี่ยวกรากจะไม่มีวันจับตัวเป็นน้ำแข็งตลอดกาล

ใจกลางของภพเป็นที่ตั้งของอูตการ์ดาร์ (Útgarðar) โดยมีกษัตริย์คืออูตการ์ดา-โลกิ (Útgarða-Loki) อย่างไรก็ตาม ยักษ์ตนสำคัญที่เป็นที่จดจำคือซรือเมอร์ (Þrymr) พญายักษ์น้ำแข็งผู้เคยขโมยค้อนมย็อลนีร์ (Mjǫllnir) ทางตะวันตกเฉียงเหนือของยอตุนเฮย์เมอร์ยังมีแดนลับแลที่เรียกว่า กแลซิสเว็ลเลียร์ () แปลว่าทุ่งเกล็ดแก้ว ภายใต้การปกครองของยักษ์กึ่งเทพนามว่ากุดมุนเดอร์ (Guðmundr)

อ้างอิง

หมวดหมู่:ประมวลเรื่องปรัมปรานอร์ส